WAT Woord van die Week: nurksWoord: nurks Betekenis: (byvoeglike naamwoord) Knorrig, nors of onaangenaam: Dat hy in sy diepste wese nie nurks, ongevoelig en koud van geaardheid was nie, getuig diegene wat in noue aanraking met hom gekom het (Vaderland, 23 Mrt. 1957, 9). Die Leier van die amptelike Opposisie verkies om met ‘n nurkse houding afwysend een kant te staan (Vaderland, 1 Febr. 1961, 8). (selfstandige naamwoord) (ongewoon) Knorrige, norse of onaangename persoon: Dis nie om dowe neute dat die ou nurks vandag gaaf is nie (Transvaler, 16 Febr. 1972, 4). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.